| *Centrocercus minimus* |
| --- |
| Macho na parada nupcial |
| Estado de conservación |
| En perigoEn perigo |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Aves |
| Orde: | Galliformes |
| Familia: | Phasianidae |
| Subfamilia: | Tetraoninae |
| Xénero: | *Centrocercus* |
| Especie: | ***C. minimus*** |

 |
| Nome binomial |
|  ***Centrocercus minimus***Young *et al*. 2000 |
| Área de dispersión de Centrocercus minimusÁrea de dispersión de *Centrocercus minimus*Área de dispersión de *Centrocercus minimus* |

Femia
***Centrocercus minimus*** é unha especie de ave da orde dos galiformes, familia dos fasiánidos e subfamilia dos tetraoninos, unha das dúas que integran o xénero *Centrocercus*, endémica dos Estados Unidos de América, onde habita en zonas abertas con vexetación arbustiva nunhas poucas rexións do oeste do país.

Taxonomía
---------

A especie foi descrita no ano 2000 pola investigadora Jessica R. Young e os seus colaboradores, na publicación:

Características
---------------

É moi similar na súa aparencia á súa estreitamente relacionada especie *Centrocercus urophasianus*, pero cun tamaño un terzo inferior ao dela, e adornada con moita plumas grosas ao redos da cabeza; tamén se direrencia polo seu menos elaborado cortexo nupcial.

Os machos miden de 44 a 51 cm de lonxitude, e as femiaa, entre os 32 e os 38 cm. É unha *pita do monte* pequena, de plumaxe agrisda e abigarrada. A cor da plumaxe do ventre é negra, e presenta largas e ríxidas plumas rematadas en punta. O macho ten a garganta e a parte superior do pescozo negra, separada do resto por unha liñaa branca en forma de V; presenta unha gran gorgueira branca no peito e algunhas bandas brancas na cola.

Bioloxía
--------

### Hábitat e distribución

Viven en zonas abertas con vexetación arbustiva en pequenos enclaves do oeste dos Estados Unidos, xa que a súa área de dispersión está restrinxida a unhas pequenas zonas do oeste de Colorado e do sueste de Utah, estando concentrada a maior parte da súa poboación na rexión do Gunnison Basin, en Colorado.

Historicamente, presumibelmente viviu tamén en Arizona, Oklahoma e Novo México, pero a área ocupada na actualidade é inferior aos 500 km2.

### Reprodución

Os machos reúnense nos "leks", pequenas zonas abertas onde fan as exhibicións do cortexo nupcial diante das femias, e se reproducen, desde finais de febreiro até abril, tan pronto como o "lek" estea relativamente libre de neve. Só uns poucos machos dominantes, xeralmente dous, se reproducen. Despois do apareamento, as galiñas deixan o "lek" para construíren os niños, que fan no solo. O tamaño da posta varía de seis a oito ovos; o período de incubación é de 25 a 27 días. A especie, aparentemente, ten altas taxas de deserción de niños e de depredación dos ovos.

### Poboación

A poboación reprodutora actual é inferior aos 3000 individuos. Rexistráronse diminucións nos "leks", do número de machos nos "leks", e no de crías.

### Predadores

Os principais predadores desta especies son: a aguia real *Aquila chrysaetos*, o coiote (*Canis latrans*), os raposos (*Vulpes* sp.), o teixugo americano (*Taxidea taxus*), a pega do Hudson (*Pica hudsonia*), varios mustélidos *(Mustela* sp.), o corvo carnazal (*Corvus corax*) e os miñatos americanos *Buteo jamaicensis* e *Buteo regalis*.

Status
------

A Unión Internacional para a Conservación da Natureza e dos Recursos Naturais (UICN) cualifica o seu status como *EN* (en perigo de extrinción) porque a súa área de distribución é moi pequena e, ademais, está moi fragmentada, e a súa poboación está declinando. A fragmentación do seu hábitat é particularmente preocupante dado que a especie require dunha variedade de hábitats adxacentes.

### Estratexias para a súa conservación

Para paliar estes inconvenientes estanse a implantar estratexias de xestión que teñen como obxectivo reverter as diminucións da poboación actual nos próximos 15 anos.

Notas
-----

1. 1 2 3 4 5  BirdLife International (2016): *Centrocercus minimus* na *Lista vermella* da UICN. Versión 2018-2. Consultada o 10 de xaneiro de 2019.
2. ↑  *Centrocercus* Swainson, 1832 no ITIS.
3. ↑  *Centrocercus minimus* J. R. Young, C. E. Braun, S. J. Oyler-McCance, J. R. Hupp & T. W. Quinn, 2000 no ITIS.
4. 1 2 3 4  Young, J. R.; C. E. Braun; S. J. Oyler-McCance; J. W. Hupp & T. W. Quinn (2000): "A new species of sage-grouse (Phasianidae: Centrocercus) from southwestern Colorado". Wilson Bulletin 112 (4): 445–453
5. 1 2 3  Storch, I. (2000): *Grouse: status survey and conservation action plan 2000-2004*. Gland, Suíza and Cambridge, Reino Unido: IUCN and the World Pheasant Association. ISBN 2-8317-0519-3.
6. 1 2 3  Bureau of Land Management (1999): "Gunnison Sage Grouse conservation plan". Bureau of Land Management, Colorado, Gunnison Field Office, Gunnison, Colorado.
7. ↑  Johnsgard, Paul A. (1973): *Grouse and quails of North America*. Lincoln, NE: University of Nebraska Press. ISBN 0-8032-0810-3.
8. ↑  Rich, T. D. Beardmore, C. J. Berlanga, H. Blancher, P. J. Bradstreet, M. S. W. Butcher, G. S. Demarest, D. W. Dunn, E. H. Hunter, W. C. Inigo-Elias, E. E. Martell, A. M. Panjabi, A. O. Pashley, D. N. Rosenberg, K. V. Rustay, C. M. Wendt, J. S. and Will, T. C. (2004): "Partners in flight: North American landbird conservation plan". Ithaca, NY: Cornell Lab of Ornithology.
9. ↑  *Centrocercus minimus* na ADW.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Centrocercus minimus Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Centrocercus minimus*** |

### Bibliografía

* del Hoyo, J. Collar, N. J. Christie, D. A. Elliott, A. e Fishpool, L. D. C. (2014): *HBW and BirdLife International Illustrated Checklist of the Birds of the World. Volume 1: Non-passerines*. Barcelona, Spain and Cambridge, UK.: Lynx Edicions BirdLife International. ISBN 978-84-9655-394-1.

### Outros artigos

* Tetraoninos
* *Centrocercus*

### Ligazóns externas

* *Centrocercus minimus* na ADW *(en inglés)*. Contén amplísima infomación e bibliografía.
* *Centrocercus minimus* Young, Braun, Oyler-McCance, Hupp & Quinn 2000 na EOL.
* Gunnison sage-grouse *(Centrocercus minimus)* en ARKive.

|  |  |
| --- | --- |
| Identificadores taxonómicos | 
* ADW: Centrocercus\_minimus
* Avibase: 7071D4038BE617A5
* BirdLife: 22728472
* eBird: gusgro
* GBIF: 5959243
* GNAB: gunnison-sage-grouse
* iNaturalist: 1265
* IRMNG: 10598146
* ISC: 122563
* ITIS: 677540
* IUCN: 22728472
* NCBI: 211967
* Xeno-canto: Centrocercus-minimus

 |